Við erum ekki öll jafn mikil jólabörn . Hjá sumum eru jólin besti tími ársins , tími til að eyða tíma með fjölskyldunni og borða góðan mat . Fyrir aðra eru jólin ekkert sérstök . Sumir eru hálfgerðir Tröllar og hafa ekkert gaman af því að þvælast í jólaboð með stórfjölskyldunni eða borða reykt kjöt . Einhverjir kvíða jólunum , jólastressið sem heltekur hvern krók og kima innra með manni getur hreinlega bara verið of yfirþyrmandi . Fyrir þennan hóp er þó ýmislegt í boði , til dæmis að flýja jólin til útlanda . Stórhátíðardagar eins og aðfangadagur og gamlársdagur eru einstaklega ódýrir ferðadagar fyrir þá sem eru ekki bundnir af hefðunum . Margir eru með þaulskipulagða dagskrá þessa daga og því fáir á ferðalagi . Það er ekki of seint að panta jólaferðina núna og ef þú kemst upp með það , pantaðu hótelið eins seint og þú getur og þá getur það kostað töluvert minna .